Styremøte Steinkjer idrettsråd, 5.november 2018
Tilstede: Marit Moe, Eirik Tronstad, Trond Sakshaug, Trond Unhjem, Grete Folden, Bente Giskås og Liv Trongmo Hognes
Sak 1: Idrettens hederskveld
Vedtak: Saken om idrettens hederskveld tas til orientering.
For første gang i historien ble det arrangert Idrettens hederskveld i Trøndelag. Her ble det utgitt flere priser og det ble bl.a. delt ut årets ildsjelpris for hver kommune. Trond og Yngve Sakshaug, Byafossen IL, fikk tildelt prisen for 2018 for Steinkjer kommune. Videre fikk Steinkjer håndballklubb - pris som årets arrangør. Idrettsrådet var representert her.
Sak 2: Fordeling av LAM-midler 2018
Vedtak: Styret i Steinkjer idrettsråd fordeler LAM-midlene for 2018 som vedlagte regneark viser.
Tildeling av LAM-midler er gjort etter kriteriene våre.
Kr 1.555.811,- til fordeling i år. Aktivitet i aldersgruppene 6-12 år og 13-19 år, skal prioriteres.
Trond og Trond redegjorde om fordelingen. Vi ser at det de siste årene har vært det samme idrettslaget som har fått mest, og i år er det nesten 100.000 kr i forskjell mellom nr. 1 og 2. 
I tillegg begynner tildelingskriteriene å bli noen år gamle, så kanskje man skal vurdere om det er andre kriterier som er bedre. Skal midlene deles ut på bakgrunn av medlemstall eller aktivitet? Skal lag med lite aktivitet i gitte aldersgruppe, få et fast minimumsbeløp? Flere muligheter her, så idrettsrådet kan ta opp til vurdering om det skal komme et forslag til årsmøtet i forhold til tildelingskriteriene. 
Er alle idrettslagene like flinke til å registrere aktivitet? Dette kan vi spørre om når vi er på besøksrunde hos idrettslagene. Kan også spørre idrettslagene om de har noen innspill til tildelingskriteriene. 
Sak 3: Prioritering av årets spillemidler
Vedtak: Saken om prioritering av årets spillemidler, tas til orientering.
Steinkjer idrettsråd hadde møte med Steinkjer kommune v/folkehelsekoordinator, 28. oktober i år, der vi sammen prioriterte søknadene til ordinære anlegg og nærmiljøanlegg. 
Sak 4: Medlemsdialog
Vedtak: Saken tas til orientering. Følgende styremedlemmer inviterer seg inn til følgende idrettslag:
· Marit: Sørlia IL og Steinkjer håndballklubb
· Trond U: Sparbu IL og Henning IL
· Eirik: Egge IL, Byafossen IL, Steinkjer friidrett, Steinkjer fotball og Steinkjer skiklubb
· Grete: Beitstad IL, Beitstad fotball og Sør-Beitstad IL
· Liv: Kvam IL, Følling IL og Rygg IL
Trond S. blir med på Byafossen og Steinkjer håndball
Målet er å besøke alle disse idrettslagene før årsmøtet. 
Sak 5: Høring ny organisasjonsmodell for norsk idrett
Vedtak: Steinkjer idrettsråd søker å avgi uttalelse på sak om «moderniseringsprosjektet», gjerne sammen med Verran idrettsråd. Styret behandler saken per e-post.
[bookmark: _GoBack]Høring angående ny organisasjonsmodell for norsk idrett sendt til idrettsrådet fra Trøndelag idrettskrets. Modernisering av norsk idrett, og idrettsrådene er spesielt nevnt. Det er en stor sak, og for å forenkle prosessen litt har Trøndelag idrettskrets kommet opp med en rekke spørsmål som bør besvares, sett fra idrettsrådet sitt perspektiv.  Frist for tilbakemelding er satt til 30.november. Idrettsrådet har ikke nytt møte før 30.11, så forslag til høringsuttalelse utarbeides av Marit og vi tar en meningsutveksling pr. mail.
Sak 6: Sammenslåing av Verran og Steinkjer idrettsråd
Verran og Steinkjer kommune slås sammen 01.01.2020. Det betyr at det da skal være bare ett idrettsråd i nye Steinkjer kommune. Dette var første møtet der idrettsrådene møtes for å bli kjent og se på hva vi har å jobbe med fram mot sammenslåinga.
1. Velkommen og presentasjon av alle. Vi har vært i kontakt med idrettskretsen og premisset er klart kun ett idrettsråd per kommune. 
4 stk fra Verran idrettsråd tilstede: Halfdan Ludvigsen(leder), Carl Christan Aag, Jan Børge Aasland og Jon Ivar Hovd.

2. Kommunen v/kultursjef i Verran og Steinkjer Leif Terje Nilsen, innledning av arbeidet med sammenslåing av to kommuner og hvordan dette vil påvirke oss og hva er det vi må være oppmerksom på.
Leif Terje orienterer om nye Steinkjer kommune. Skal ha fokus på kultur, der også idrett inngår. Ny kulturplan i Steinkjer påtenkt, men jobben ble stoppet av Leif Terje høsten 2017, da han så at den kun gjaldt Steinkjer og ikke Verran. Kulturplan god på folkehelse, men ikke på idrett generelt. Må få med idrettsfeltet inn i ny kulturplan. Vi må også prøve å styrke idrettsrådets rolle innad i idretten. Idrettslagene må få et mer aktivt forhold til idrettsrådet. Hvordan kan idrettsrådene styrke sitt forhold til idrettslagene?
Flere langsiktige mål i idrettsrådets handlingsplan for nye Steinkjer kommune. Gjeldende handlingsplan gjelder ut 2019, og har få langstige mål.
Innspill til gjeldende og ny handlingsplan ved besøk i idrettslagene. 


3. Informasjonsutveksling - hvordan de to idrettsrådene har arbeidet og hvilke oppgaver en har vektlagt?
Noe ulikt hvordan de 2 idrettsrådene har fungert tidligere. Få idrettslag i Verran, stort sett kun stått for fordeling av LAM-midler.
Idrettsrådene orienterte om aktiviteten i hhv. Verran og Steinkjer kommune. Litt ulike støtteordninger fra kommunen. 

4. Hva må en se nærmere på? Avtaler en har med nåværende kommuner. Ev. kommunale tiltaksmidler. Anleggsoversikt, har vi en oversikt over anlegg som er eid av idrettslag og av kommunen? Har Steinkjer og Verran kommune denne oversikten? Hvis ikke, er dette noe vi må se på videre kanskje?

Utveksling av avtaler med kommunene i etterkant av møtet.


5. Hvordan bør vi organisere opp det videre arbeidet mot ett idrettsråd fra 1.1.2020? 30 min
Valgordning til det nye idrettsrådet? Ulik praksis i dag. 
Idrettsrådet har medlemmer spredt rundt omkring, og prøver å finne representanter fra hele området. Mulig Verran kan ha en minstekvote på minst 1 medlem i idrettsrådet?
Idrettsrådet må ha engasjerte medlemmer, og det må ha oppgaver som det fyller og som har en betydning for medlemmene. 
Tildeling av kommunale midler. Ulike ordninger for støtte i dag i de 2 kommunene, så her er det viktig at man får en ryddig oversikt, og at man kanskje beholder sine "særegne" midler. 
Vi ble enige om å sette ned et arbeidsutvalg for videre jobbing med sammenslåing av Steinkjer og Verran idrettsråd til et felles idrettsråd. Dette arbeidsutvalget må få et mandat, men kanskje greit å vente med dette til man ser hva idretten sentralt ender opp på, ref. moderniseringsprosjektet. Følgende sitter i arbeidsutvalget: Marit, Grete, Halfdan, Jon Ivar


Referent: Liv Trongmo Hognes

